செப்டம்பர் 7

## நிகழ்வுகள்
* 70 &ndash; உரோமைப் பேரரசின் இராணுவம் டைட்டசு தலைமையில் எருசலேமைக் கைப்பற்றியது.
* 878 &ndash; திக்குவாயர் லூயி மேற்கு பிரான்சியாவின் மன்னராக எட்டாம் யோவான் திருத்தந்தையால் முடிசூடப்பட்டார். 
*1159 &ndash; மூன்றாம் அலக்சாண்டர் திருத்தந்தையாகத் தேர்ந்தெடுக்கப்பட்டார் 
*1191 &ndash; மூன்றாம் சிலுவைப் போர்: இங்கிலாந்தின் முதலாம் ரிச்சார்ட் அர்சுப் நகரில் நடந்த சண்டையில் சலாகுத்தீனைத் தோற்கடித்தார்.
*1228 &ndash; புனித உரோமைப் பேரரசர் இரண்டாம் பிரெடெரிக் பாலத்தீனத்தில் உள்ள ஏக்கர் என்ற இடத்தில் ஆறாவது சிலுவைப் போரை ஆரம்பித்தார். இது இறுதியில் எருசலேம் பேரரசைத் தோற்றுவிக்க காரணமாக இருந்தது. 
*1303 &ndash; பிரெஞ்சு மன்னர் நான்காம் பிலிப்பின் உத்தரவில் திருத்தந்தை எட்டாம் பொனிபேசு கைது செய்யப்பட்டார்.
*1571 &ndash; நோர்போக்கின் 4-வது கோமகன் தோமசு அவார்டு இங்கிலாந்தின் முதலாம் எலிசபெத்தைக் கொலை செய்ய சதி முயற்சியில் ஈடுபட்டதாகக் குற்றம் சாட்டப்பட்டுக் கைது செய்யப்பட்டார்.
*1652 &ndash; 15,000 ஆன் சீன விவசாயிகளும் துணை இராணுவக்குழுக்களும் சீனக் குடியரசில் இடச்சு ஆட்சிக்கு எதிராகக் கிளர்ச்சியில் ஈடுபட்டனர்.
*1695 &ndash; முகலாயர்களின் *கஞ்ச்-இ-சவாய்* கப்பலை ஆங்கிலேயக் கடற்கொள்ளைக்காரன் என்றி எவரி கைப்பற்றினான். இதுவே வரலாற்றில் மிகப்பெரும் கப்பல் கொள்ளை எனக் கருதப்படுகிறது. பதிலுக்கு, பேரரசர் ஔரங்கசீப் இந்தியாவுடனான ஆங்கிலேயர்களின் வணிகத்தைத் தடை எய்யப்போவதாக அச்சுறுத்தினார்.
*1706 &ndash; எசுப்பானிய மரபுரிமைப் போர்: துரின் முற்றுகை முடிவடைந்தது. பிரெஞ்சுப் படைகள் வடக்கு இத்தாலியில் இருந்து விலகிக்கொண்டன.
*1778 &ndash; அமெரிக்கப் புரட்சிப் போர்: பிரான்சு பிரித்தானிய மேற்கிந்தியத் தீவுகளில் டொமினிக்காவை ஆக்கிரமித்தது.
*1812 &ndash; நெப்போலியப் போர்கள்: நெப்போலியன் உருசியப் படைகளை *பரடீனோ* என்ற கிராமத்தில் தோற்கடித்தான்.
*1818 &ndash; மூன்றாம் காருல் நோர்வே மன்னராக குடி சூடினார்.
*1822 &ndash; முதலாம் டொம் பெத்ரோ போர்த்துகலில் இருந்து பிரேசிலின் விடுதலையை சாவோ பாவுலோவில் இருந்து அறிவித்தார்.
*1860 &ndash; இத்தாலிய ஐக்கியம்: கரிபால்டி நாபொலியை அடைந்தார்.
*1864 &ndash; அமெரிக்க உள்நாட்டுப் போர்: அட்லாண்டாவில் மக்கள் அனைவரும் வெளியேற்றப்பட்டனர்.
*1870 &ndash; எசுப்பானியாவின் வீகோ அருகே பிரித்தானிய அரச கடற்படையின் *காப்டன்* என்ற போர்க்கப்பல் மூழ்கியதில் 500 பேர் வரை உயிரிழந்தனர்.
*1911 &ndash; இலூவா அருங்காட்சியகத்தில் இருந்து புகழ்பெற்ற *[[மோனா லிசா]]* ஓவியத்தைத் திருடியதாக சந்தேகத்தின் பேரில் பிரெஞ்சுக் கவிஞர் கியோம் அப்போலினேர் கைது செய்யப்பட்டார்.
*1921 &ndash; கத்தோலிக்கரின் மரியாயின் சேனை என்ற அமைப்பு டப்ளின் நகரில் ஆரம்பிக்கப்பட்டது.
*1923 &ndash; பன்னாட்டுக் காவலகம் (இன்டர்போல்) ஆரம்பிக்கப்பட்டது.
*1927 &ndash; முதலாவது முழுமையான இலத்திரனியல் தொலைக்காட்சிப் பெட்டி பைலோ பார்ன்சுவர்த் என்பவரால் அமைக்கப்பட்டது.
*1929 &ndash; பின்லாந்தில் “குரு” என்ற பயணிகள் கப்பல் மூழ்கியதில் 136 பேர் கொல்லப்பட்டனர்.
*1936 &ndash; கடைசி தாசுமேனியப் புலி ஓபார்ட்டில் இறந்தது.
*1940 &ndash; இரண்டாம் உலகப் போர்: தி பிளிட்ஸ்: நாட்சி ஜெர்மனி பிரித்தானிய மக்களை அச்சுறுத்தும் வகையில் லண்டன் நகர் மீது 300 தொன் கனவெடிகுண்டுகளையும், 13,000 எரிகுண்டுகளையும் வீசினர். 50 நாட்கள் தொடர்ந்து குண்டுவீச்சு இடம்பெற்றது.
*1943 &ndash; டெக்சாசில் உணவுவிடுதி ஒன்றில் இடம்பெற்ற தீ விபத்தில் சிக்கி 55 பேர் உயிரிழந்தனர்.
*1945 &ndash; இரண்டாம் உலகப் போர்: வேக் தீவில் 1941 டிசம்பர் முதல் நிலை கொண்டிருந்த சப்பானியப் படைகள் அமெரிக்கக் கடற்படையிடம் சரணடைந்தன.
*1945 &ndash; இரண்டாம் உலகப் போர்: பெர்லின் வெற்றி ஊர்வலம் இடம்பெற்றது.
*1953 &ndash; நிக்கிட்டா குருசேவ் சோவியத் ஒன்றியப் பொதுவுடைமைக் கட்சியின் முதல் செயலாளராகத் தேர்ந்தெடுக்கப்பட்டார்.
*1965 &ndash; இந்திய-பாகிஸ்தான் போர், 1965: இந்திய எல்லையில் தனது படைகளைக் குவிக்கப்போவதாக சீனா அறிவித்தது.
*1970 &ndash; யோர்தானில் அரபுக் கரந்தடிப் படைகளுக்கும் அரசுப் படைகளுக்கும் இடையே சண்டை ஆரம்பமானது.
*1977 &ndash; கனடா, ஒண்டாரியோவில் 300-மீட்டர் உயரத் தொலைத்தொடர்புக் கோபுரத்தின் மீது சிறிய ரக விமானம் ஒன்று மோதியதில் கோபுரம் உடைந்து வீழ்ந்தது.
*1977 &ndash; பனாமா கால்வாய் தொடர்பாக பனாமாவுக்கும் ஐக்கிய அமெரிக்காவுக்கும் இடையில் உடன்பாடு எட்டப்பட்டது. 20ம் நூற்றாண்டின் இறுதியில் பனாமா கால்வாயின் கட்டுப்பாட்டை பனாமாவுக்குக் கையளிப்பதாக அமெரிக்கா உறுதி தந்தது.
*1978 &ndash; கொழும்பு இரத்மலானை விமான நிலையத்தில் அவ்ரோ விமானம் ஒன்று குண்டு வைத்துத் தகர்க்கப்பட்டது.
*1978 &ndash; பல்கேரிய அதிருப்தியாளர் கியோர்கி மார்க்கொவ் லண்டன் வாட்டர்லூ பாலத்தைக் கடக்கையில் பல்கேரிய இரகசிய காவற்படையினன் ஒருவனால் சுட்டுக் கொல்லப்பட்டார்.
*1986 &ndash; தென்னாபிரிக்காவின் ஆங்கிலிக்கத் திருச்சபையின் முதலாவது கறுப்பின ஆயராக டெசுமான்ட் டுட்டு நியமிக்கப்பட்டார்.
*1988 &ndash; சோவியத் மீர் விண்வெளி நிலையத்தில் ஒன்பது நாட்கள் தங்கியிருந்த ஆப்கானித்தானின் முதலாவது விண்வெளி வீரர் அப்துல் அகாது மொகுமாண்டு சோயூஸ் விண்கலத்தில் பூமி திரும்பினார்.
*1996 &ndash; யாழ்ப்பாணத்தில் கைதடியில் கிருசாந்தி குமாரசாமி என்ற மாணவி இலங்கை இராணுவத்தினரால் கூட்டு வல்லுறவுக்கு உட்படுத்தப்பட்டுப் படுகொலை செய்யப்பட்டார்.
*1999 &ndash; ஏதன்சில் இடம்பெற்ற 6.0 ரிக்டர் அளவு நிலநடுக்கத்தினால் 143 பேர் கொல்லப்பட்டனர்.
*1999 &ndash; இலங்கை இராணுவத்தினரால் யாழ்ப்பாணம் செம்மணியில் கொல்லப்பட்ட 600 இற்கும் மேற்பட்ட தமிழர்களின் புதைகுழி விபரம் தெரியவந்தது.
*2005 &ndash; எகிப்தில் முதலாவது பல-கட்சி அரசுத்தலைவர் தேர்தல் இடம்பெற்றது.
*2011 &ndash; உருசியாவில் இடம்பெற்ற விமான விபத்தில், லோக்கோமோட்டிவ் யாரொசுலாவ் பனி வளைதடியாட்ட அணியின் அனைத்து வீரர்கள் உட்பட 43 பேர் உயிரிழந்தனர்.
*2017 &ndash; 2017 சியாப்பசு நிலநடுக்கம்: தெற்கு மெக்சிக்கோவில் இடமொஎற்ற 8.2 அளவு நிலநடுக்கத்தில் 60 பேர் உயிரிழந்தனர்.

## பிறப்புகள்

*1533 &ndash; இங்கிலாந்தின் முதலாம் எலிசபெத் (இ. 1603)
*1860 &ndash; அன்னா மேரி ராபர்ட்சன் மோசஸ், அமெரிக்க ஓவியர் (இ. 1961)
*1867 &ndash; சங்கரதாஸ் சுவாமிகள், தமிழக நாடகாசிரியர், நாடக நடிகர் (இ. 1922) 
*1870 &ndash; அலெக்சாண்டர் குப்ரின், உருசிய நாடுகாண் பயணி, எழுத்தாளர் (இ. 1938)
*1877 &ndash; முகம்மது மாக்கான் மாக்கார், இலங்கை குடியேற்றக்கால அரசியல்வாதி, தொழிலதிபர் (இ. 1952)
*1911 &ndash; அப்பாக்குட்டி சின்னத்தம்பி, இலங்கை மருத்துவர் (இ. 1986)
*1925 &ndash; பி. பானுமதி, இந்திய நடிகை, பாடகி, இயக்குநர் (இ. 2005)
*1928 &ndash; தொனால்டு எண்டர்சன், அமெரிக்க மருத்துவர், கல்வியாளர் (இ. 2016)
*1929 &ndash; சார்வாகன், தொழுநோய் மருத்துவர், எழுத்தாளர் (இ. 2015)
*1929 &ndash; பெரி. சிவனடியார், தமிழகக் கவிஞர் (இ. 2004)
*1930 &ndash; எஸ். சிவநாயகம், இலங்கைப் பத்திரிகையாளர் (இ. 2010)
*1934 &ndash; சுனில் கங்கோபாத்யாயா, இந்திய வங்காளக் கவிஞர் (இ. 2012)
*1934 &ndash; சோசப் இடமருகு, கேரள இதழாளர், இறைமறுப்பாளர் (இ. 2006)
*1951 &ndash; மம்முட்டி, மலையாள நடிகர்
*1963 &ndash; நீரஜா பனோட், இந்திய விமானப் பணிப்பெண் (இ. 1986)
*1984 &ndash; மாலிங்க பண்டார, இலங்கைத் துடுப்பாளர்
*1985 &ndash; ராதிகா ஆப்தே, இந்தியத் திரைப்பட நடிகை
*1987 &ndash; இவான் ரசேல் வூட், அமெரிக்க நடிகை

## இறப்புகள்
*1566 &ndash; முதலாம் சுலைமான், உதுமானியப் பேரரசர் (பி. 1494)
*1809 &ndash; முதலாம் இராமா, தாய்லாந்து மன்னர் (பி. 1737)
*1949 &ndash; எல்டன் மேயோ, ஆத்திரேலிய உளவியலாளர் (பி. 1880)
*1974 &ndash; சி. மூ. இராசமாணிக்கம், இலங்கைத் தமிழ் அரசியல்வாதி (பி. 1913)
*1988 &ndash; வசுந்தரா தேவி, தமிழ்த் திரைப்பட நடிகை, பரதநாட்டியக் கலைஞர், கருநாடக இசைப் பாடகி (பி. 1917)
*1997 &ndash; மொபுட்டு செசெ செக்கோ, கொங்கோவின் அரசுத்தலைவர் (பி. 1930)
*2008 &ndash; நாகி நோடா, சப்பானிய இயக்குநர், தயாரிப்பாளர் (பி. 1973)
*2014 &ndash; சு. கிருஷ்ணமூர்த்தி, தமிழக எழுத்தாளர், மொழிபெயர்ப்பாளர் (பி. 1929)
*2022 &ndash; வலேரி பொல்யாக்கொவ், சோவியத்-உருசிய விண்வெளி வீரர் (பி. 1942)

## சிறப்பு நாள்
*விடுதலை நாள் (பிரேசில் போர்த்துகலிடம் இருந்து 1822 இல்)

## மேற்கோள்கள்

## வெளி இணைப்புகள்

* 
* 
* நியூயார்க் டைம்சு: இன்றைய நாளில்

பகுப்பு:செப்டம்பர்
பகுப்பு:ஆண்டின் நாட்கள்